På grunn av misnøyen med BKS ble det etter hvert opprettet forskjellige særforbund som skulle ivareta de enkelte faggruppenes spesielle interesser på en bedre måte. Således ble Tegnerforbundet (Tf) opprettet i 1916, Norske Grafikere (NG) i 1919, Unge Kunstneres Samfund (UKS) i 1921 og Norsk Billedhuggerforening (NBF) i 1946. I tillegg ble det også dannet sammenslutninger av billedkunstnere rundt om i landet. Først i Bergen, så i Møre og Romsdal, Stavanger og flere andre steder.